CELEX: 62015TA0299
Language: sk
Date: 2018-10-24 00:00:00
Title: Vec T-299/15: Rozsudok Všeobecného súdu z 24. októbra 2018 – Nova/Komisia („Arbitrážna doložka — Dohoda o grante uzavretá v rámci pilotného projektu týkajúceho sa vytvorenia siete kontaktov a diskusií medzi samosprávami o skúsenostiach a najlepšej praxi v oblasti presídľovania a začleňovania utečencov — Neexistencia objektívneho ohodnotenia výsledkov projektu — Proporcionalita — Vrátenie poskytnutých súm — Vykonanie dokazovania — Protinávrh“)

10.12.2018   
            
            
               SK
            
            
               Úradný vestník Európskej únie
            
            
               C 445/14
            
         
      Rozsudok Všeobecného súdu z 24. októbra 2018 – Nova/Komisia
      (Vec T-299/15) (1)
      
      ((„Arbitrážna doložka - Dohoda o grante uzavretá v rámci pilotného projektu týkajúceho sa vytvorenia siete kontaktov a diskusií medzi samosprávami o skúsenostiach a najlepšej praxi v oblasti presídľovania a začleňovania utečencov - Neexistencia objektívneho ohodnotenia výsledkov projektu - Proporcionalita - Vrátenie poskytnutých súm - Vykonanie dokazovania - Protinávrh“))
      (2018/C 445/18)
      Jazyk konania: taliančina
      
         Účastníci konania
      
      
         Žalobkyňa: Nova Onlus Consorzio nazionale di cooperative sociali – Soc. coop. (Trani, Taliansko) (v zastúpení: M. Astolfi a M. Petrucci, advokáti)
      
         Žalovaná: Európska komisia (v zastúpení: pôvodne L. Di Paolo a L. Cappelletti, neskôr L. Di Paolo a napokon O. Verheecke a F. Moro, splnomocnení zástupcovia, za právnej pomoci A. Dal Ferro, advokát)
      
         Predmet veci
      
      Na jednej strane návrh založený na článku 272 ZFEÚ, aby sa v podstate určilo, že Komisia nie je oprávnená vymáhať od žalobkyne sumu 80 242,78 eura na základe dohody o grante HOME/2011/PPRS/AG/2176, a aby sa Komisii uložila povinnosť zaplatiť sumu 52 146,36 eura spolu s úrokmi z omeškania a na druhej strane protinávrh Komisie, aby sa žalobkyni uložila povinnosť vrátiť sumu 80 242,78 eura a úroky z omeškania pri plnení uvedenej dohody o grante
      
         Výrok rozsudku
      
      
                  1.
               
               
                  Európska komisia nie je oprávnená na základe dohody o grante s číslom HOME/2011/PPRS/AG/2176 vymáhať od spoločnosti Nova Onlus Consorzio nazionale di cooperative sociali – Soc. coop. 15 % nákladov viazaných na internetovú stránku projektu Transnational Observatory for Refugee’s Resettlement in Europe, t. j. 3 002,45 eura.
               
            
                  2.
               
               
                  Žaloba sa v zostávajúcej časti zamieta.
               
            
                  3.
               
               
                  Nova Onlus Consorzio nazionale di cooperative sociali je povinná zaplatiť Komisii na základe uvedenej dohody sumu vo výške 77 240,33 eura spolu s úrokmi z omeškania v sadzbe 3,55 % od 19. mája 2015 do úplného zaplatenia tejto sumy.
               
            
                  4.
               
               
                  Protinávrh sa v zostávajúcej časti zamieta.
               
            
                  5.
               
               
                  Nova Onlus Consorzio nazionale di cooperative sociali znáša svoje vlastné trovy konania a je povinná nahradiť dve tretiny trov konania vynaložených Komisiou.
               
            
                  6.
               
               
                  Komisia znáša tretinu svojich vlastných trov konania.
               
            
         (1)  Ú. v. EÚ C 254, 3.8.2015.